钦定古今图书集成/明伦汇编/氏族典/第169卷 > 《廖用贤尚友录》 > 颜驷
## 钦定古今图书集成/明伦汇编/氏族典/第169卷 > 《廖用贤尚友录》 > 颜驷

按《汉武故事》：颜驷不知何许人，汉文帝时为郎。至武
帝辇过郎署，见驷庞眉皓发，上问曰：“叟何时为郎，何
其老也？”答曰：“臣文帝时为郎，文帝好文而臣好武，至
景帝好美而臣貌丑，陛下即位好少而臣已老，是以
三世不遇，故老于郎署。”上遂感其言，擢拜会稽都尉。